Cabdirisaaq Maxamuud Yuusuf (Afguduud)

Cabdirisaaq Maxamuud Yuusuf (Afguduud) Taliyihii Hore ee Ciidanka Booliska Soomaaliyeed ee Puntland Waxa uu ku Dhashay Magaalada Qardho ee gobolka Bari. Wuxuu ka mid yahay Saraakiisha Soomaaliyeed ee ugu Hawl karsan, Wadanisan, Looguna Muuqaal Aqoonsi badan yahay.

Hordhac
General Afguduud wuxuu ku dhashay magaalada qardho ee gobolka Bari sanadkii 1963,  waxbarashadiisa Dugsiga Hoose Dhexe wuxuu ku qaatay  Iskoolka Al-Azhar ee Magaalada  Qardho. Waxbarashada Dugsiga sare wuxuu ku qaatay Banadir Sare ee Magaalada Muqdisho. Wuxuu aqoonta Jaamacadeed ku qaatay  Jaamacada Umadda Soomaaliyeed "Somali National University".  

Wuxuu ku biiray Ciidanka Booliska Soomaaliya sanadii 1986, wuxuuna tababar ku qaatay kuliyadda Tababarka ciidanka Grosso  ee Magaalada Roma ee dalka Talyaaniga  Sidoo kale wuxuu tababaro dhowr ah ku qaatay meelo kala duwan oo dalka gudihiisa Iyo dibadiisa ah.
General Cabdirisaaq Afguduud wuxuu ka shaqeeyay qaybo badan oo Ciidanka Booliska Soomaaliya Iyo Ciidanka Xooga Dalka ah, Isagoo ka qabtay xilal hawlgal, xilal Tababar Iyo xilal Hogaamineed.   

General Afguduud wuxuu muujiyay Hawlkarnimo dheeri ah, Daacadnimo iyo Hufnaan mudada dheer uu ka tirsanyahay Ciidanka Booliska Soomaaliya. Wuxuu ka mid ahaa Saraakiishii ugu horaysay ee isu duway ee asaastay Ciidanka boliiska Puntland.  Xiliyadii kala duwanaa ee uu ahaa Taliyaha  Ciidanka Boliiska puntland waxaa lagu xasuustaa tababaradii  uu u kala diray dhamaaan Ciidamada Boliiska Puntland.
Sanadii 2014 markaas oo ahayd markii Labaad ee General Afguduud noqday Taliyaha Ciidamada Boliiska Puntland wuxuu u kala qaybshay ciidamada boliiska saddex qaybood  oo tababaro loogu kala  diray 
Kuliyadaha Boliiska ee dalka gudihiisa ku yaal
Xeryaha Tababarka boliiska ee Gudaha dalka Iyo      
Ciidamo Saraakiil  Iyo Saraakiil xigeen u badan oo loo qaaday Tababaro meelo kala duwan oo dalka dibadiisa ah. 

General Afguduud waa shaqsi ku Adadag saraynta sharciga, saraynta karaamada shacabka iyo karaamada Ciidamada Boliiska,  Waana Shaqsi ku hanweyn kuna dadaala Inuu  arko ama hogaansho ciidan tababaran, u dhamaystiran yihiin dhamaan agabyada ciidan ee daruuriga ah Kana muuqato Asluub & haykal ciidanimo.

category:Dhaqangelinta sharciga ee Soomaaliya